Document ID: 31986R0820

KOMISSION ASETUS (ETY) N:o 820/86,
annettu 20 päivänä maaliskuuta 1986,
julkisesti varastoidun rasvattoman maitojauheen myynnistä annetun asetuksen (ETY) N:o 2213/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen 7 artiklan 5 kohdan,
sekä katsoo, että
komission asetuksen (ETY) N:o 2213/76(), sellaisena kuin se on viimeksi muutettuna asetuksella (ETY) N:o 2610/85(), 2 artiklan 1 kohdan b alakohdassa säädetään, että rasvaton maitojauhe myydään vähintään 10 tonnin suuruisina erinä; saatu kokemus on osoittanut, että tieteellisille laitoksille ja hyväntekeväisyysjärjestöille vähimmäismäärä on liian suuri; tästä syystä on osoittautunut tarpeelliseksi säätää yhden tonnin suuruisesta vähimmäismäärästä,
rasvattoman maitojauheen markkinatilanteen kannalta on välttämätöntä, että interventioelinten varastoiman rasvattoman maitojauheen myyntihinnan korotusta nostetaan 1,50:stä 3 ECUun 100 kilogrammaa kohden, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2213/76 seuraavasti:
1. Korvataan 2 artiklan 1 kohdan a alakohdan ilmaus "1,50 ECUlla 100 kilogrammaa kohden" ilmauksella "3,0 ECUlla 100 kilogrammaa kohden".
2. Lisätään 2 artiklan 1 kohdan b alakohtaan alakohta seuraavasti:"Määrä voidaan kuitenkin muuttaa yhdeksi tonniksi, kun asianomainen taho on joko tieteellinen laitos tai hyväntekeväisyysjärjestö."
3. Korvataan 3 artiklan 2 kohdan ensimmäisen alakohdan ilmaus "1,50 ECUlla 100 kilogrammaa kohden" ilmauksella "3 ECUlla 100 kilogrammaa kohden".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1986.

Labels: 3
2
17